b'\n_START_ARTICLE_\nLyginiai ir nelyginiai skai\xc4\x8diai\n_START_PARAGRAPH_\nLyginiai skai\xc4\x8diai (arba poriniai skai\xc4\x8diai) \xe2\x80\x93 sveikieji skai\xc4\x8diai, kurie be liekanos dalinasi i\xc5\xa1 2. \xc5\xa0i\xc5\xb3 skai\xc4\x8di\xc5\xb3 gale visada b\xc5\xabna \xc5\xa1ie skaitmenys: 0 , 2, 4, 6, 8. Pvz.: 10, 22, 578, -6, -6540 yra lyginiai skai\xc4\x8diai. Pasak formalaus apibr\xc4\x97\xc5\xbeimo, lyginis skai\xc4\x8dius yra sveikas skai\xc4\x8dius n, kuris yra u\xc5\xbera\xc5\xa1omas forma n = 2  k. Lygini\xc5\xb3 skai\xc4\x8di\xc5\xb3 aib\xc4\x97 gali b\xc5\xabti \xc5\xbeymima 2Z = {..., \xe2\x88\x926, \xe2\x88\x924, \xe2\x88\x922, 0, 2, 4, 6, ...}._NEWLINE_Nelyginiai skai\xc4\x8diai (arba neporiniai skai\xc4\x8diai) \xe2\x80\x93 visi sveikieji skai\xc4\x8diai, kurie nesidalija i\xc5\xa1 2 (arba, kitaip tariant, dalinasi su liekana). \xc5\xa0i\xc5\xb3 skai\xc4\x8di\xc5\xb3 gale visada b\xc5\xabna skaitmenys skaitmenys: 1 , 3, 5, 7, 9. Pvz.: 1, 3, 25, 549; -1, -13, -90645 yra nelyginiai skai\xc4\x8diai. Pasak formalaus apibr\xc4\x97\xc5\xbeimo, nelyginis skai\xc4\x8dius yra sveikas skai\xc4\x8dius n, kuris yra u\xc5\xbera\xc5\xa1omas forma n = 2  k + 1. Lygini\xc5\xb3 skai\xc4\x8di\xc5\xb3 aib\xc4\x97 gali b\xc5\xabti \xc5\xbeymima 2Z + 1= {..., \xe2\x88\x925, \xe2\x88\x923, \xe2\x88\x921, 1, 3, 5, ...}._NEWLINE_Lyginiais arba nelyginiais gali b\xc5\xabti tik sveikieji skai\xc4\x8diai. Racionalieji skai\xc4\x8diai, kaip , , bei iracionalieji skai\xc4\x8diai, kaip \xcf\x80, , yra nei lyginiai, nei nelyginiai._NEWLINE_Dvejetain\xc4\x97je skai\xc4\x8diavimo sistemoje visi lyginiai skai\xc4\x8diai baigiasi nuliu, o nelyginiai - vienetu. Taip pat yra visose skai\xc4\x8diavimo sistemose, kuri\xc5\xb3 pagrindas yra lyginis skai\xc4\x8dius: jei paskutinis skaitmuo lyginis, tai lyginis ir skai\xc4\x8dius. Skai\xc4\x8diavimo sistemose, kuri\xc5\xb3 pagrindas yra nelyginis skai\xc4\x8dius, skai\xc4\x8diai yra lyginiai tada ir tik tada, kai vis\xc5\xb3 j\xc5\xb3 skaitmen\xc5\xb3 suma yra lygin\xc4\x97.'